تورکیه‌نین خاریجی ایشلر ناظیری مولود چاووش اوغلو قودسه کیفایت قدر صاحب چیخمایان ایسلام اؤلکه‌لرینه رئاکسیا گؤستردی.
حاتای-دا گؤروش‌لر کئچیرن چاووش اوغلو قودس موباریزه‌سینه ان چوخ صاحب چیخان اؤلکه‌نین تورکیه اولدوغونو، دیگر ایسلام اؤلکه‌لری‌نین ایسه امریکا و و ایسرایل-‌دن چکیندیک‌لرینی سؤیله‌یه‌رک: "حتی فیلیسطین-لیلره سیز ده سسینیزی چوخ چیخارمایین دئیه تضییق ائدن بعضی اؤلکه‌لر وار" دئدی.
ایسلام اؤلکه‌لرینه رئاکسیاسینی: "بون‌لار قودسه صاحب چیخا‌جاق‌لار؟ شکلینده دیله گتیرن چاووش اوغلو: "اؤتن ایلده ایسلام اؤلکه‌لری توپلانتی‌لاریندا و بیرلشمیش میللت‌لر تشکیلاتی‌نین باش مجلیسینده امریکا و ایسرایله قارشی بؤیوک اکثریتله قرار قبول ائدیلرکن بو اؤلکه‌لرین قورخاق‌لیغی‌نین، اورکک‌لیگی‌نین شاهیدی اولدوق. ایندی بون‌لار موستقیل دئییل، اما بیز موستقیل اؤلکه ییک. اؤز قرارلاریمیزی اؤزوموز وئریریک" دئیه بیلدیردی.
دونیا ایله داها دا چوخ انتگراسیون اولماغین اهمیتینه توخونان چاووش اوغلو تورکیه-‌نین دونیا‌داکی نماینده‌لیک ساییندا دا سرعتله آرتدیغینی بیل‌دیره‌رک: "آرتیق دونیادا 242 نومایندلیگیمیز وار، هر یئرده بایراغیمیز دالغا‌لانیر. نماینده‌لیک ساییندا دونیا عذره 5-جی یئرده قرارلاشمیشیق. دونیادا ان چوخ اینسانی یاردیم ائدن اؤلکه اولدوق. رقم اولا‌راق بیرینجی یئردییک، میللی گلیره گؤره دئییل. ایکی ایل اول: " میللی گلیره گؤره بیرینجی، رقمه گؤره ایکینجیگیک"دئییردیک. ایندی رقمله ده بیرینجیگیک" ایفاده‌لرینی ایشلتدی.
